**Az előterjesztést megtárgyalta:**

* Gazdasági és Városstratégiai Bizottság

**A határozati javaslatot törvényességi**

**szempontból megvizsgáltam:**

**(: Dr. Károlyi Ákos :)**

**jegyző**

**ELŐTERJESZTÉS**

**Szombathely Megyei Jogú Város Közgyűlésének**

**2016. június 9-i ülésére**

**Javaslat**

**a TOP-6.1.1-15 „Ipari parkok, iparterületek fejlesztése” című felhívásra benyújtandó támogatási kérelmekkel kapcsolatos döntések meghozatalára**

Szombathely Megyei Jogú Város Közgyűlése a 298/2015. (VIII.31.) Kgy. sz. határozatban hagyta jóvá Szombathely Megyei Jogú Város Integrált Területi Programját (ITP). Az ITP tartalmazza az 1702/2014. (XII.3.) Korm. határozatban Szombathely számára allokált 14,53 milliárd forint keretösszegre tervezett, a Terület- és Településfejlesztési Operatív Program (TOP) finanszírozásával megvalósítható fejlesztéseket 2014-2020 között. Az ITP-ben rögzített fejlesztési elképzelések a TOP keretében megjelenő pályázati felhívások alapján, az azokra benyújtott pályázatok támogatása útján valósíthatóak meg, egyedi projektek mentén.

A TOP keretében a Miniszterelnökség 2016. február 22-én tette közzé a **TOP-6.1.1-15** kódszámú, „**Ipari parkok, iparterületek fejlesztése”** című felhívását, melyre elsősorban az alábbi célokkal lehet támogatási kérelmet benyújtani:

1. Ipari parkok esetében:

* alapinfrastruktúra kiépítése
* új épület építése
* meglévő épületek átalakítása, felújítása
* az elérhetőséget javító helyi utak, csomópontok felújítása, fejlesztése, megerősítése.

1. Iparterületek esetében:

* alapinfrastruktúra kiépítése
* új épület építése
* meglévő épületek átalakítása, felújítása
* az elérhetőséget javító helyi utak, csomópontok felújítása, fejlesztése, megerősítése.

A felhívás keretében igényelhető maximális támogatás **1000 millió Ft.** A projekt megvalósítására rendelkezésre álló időtartam **36 hónap.**

A támogatási kérelmek elektronikus benyújtási határideje **2016. június 20.**

Az igényelhető támogatás: **minimum 100, maximum 1000 millió forint**. A költségvetés belső korlátai egyeznek a korábban meghirdetett TOP-6-os felhívásokéival. A támogatási összeg felhasználására több pályázat is benyújtható, a támogatásban részesülő pályázatok száma várhatóan 1-6. A fejlesztendő terület Szombathely közigazgatási területén belül kell, hogy legyen.

A felhívás alapján az Önkormányzat és a SZOVA Zrt. egyaránt lehet kedvezményezett. A két szervezet ÁFA-státuszának különbsége, ebből fakadóan a készítendő költség-haszon elemzések különbözősége, és az eltérő célterületek és tervezett tevékenységek miatt két támogatási kérelem került előkészítésre. Mivel azonban támogatási kérelmet csak önkormányzat nyújthat be, a SZOVA az Önkormányzatunkkal konzorciumot alkotva vesz részt a projektmegvalósításban. Az aláírandó konzorciumi megállapodás jelen előterjesztés 1. számú mellékletét képezi.

A két tervezett projekt keretében a következő **indikátorértékek** teljesülnek:

|  |  |  |
| --- | --- | --- |
| **Indikátor megnevezése** | **2018-ig megvalósul** | **2023-ig megvalósul** |
| A fejlesztett vagy újonnan létesített iparterületek és ipari parkok területe (ha) | 5,48 | 27,36 |

Az indikátorvállalások megfelelnek az 1562/2015. (VIII.12.) Korm. határozatban Szombathely számára meghatározott kötelező indikátor célértékeknek és az ITP-ben foglaltaknak.

A szigorú szankcionálás mellett elvárt indikátoron túlmenően a pályázati felhívás további szakmai mutatókat nevesít, amelyhez a tervezett fejlesztésnek hozzá kell járulnia. Ezek a következők:

* Vissza nem térítendő támogatásban részesülő vállalkozások száma 1 db

A pályázat várhatóan nem éri el a 100%-os támogatási intenzitást, mert a pályázati felhívás értelmében a támogatott tevékenységek egy része ún. állami támogatásnak minősülő jogcímen kaphat támogatást. Ezért költség-haszon elemzést (CBA) kell készíteni, amelynek eredménye függvényében, annak Támogató általi elfogadását követően kerülhet megállapításra a végső (100%-nál alacsonyabb) támogatási intenzitás. Amennyiben az adott tevékenységet illetően a támogatási intenzitás nem éri el a 100%-ot, – a pályázati felhívás alapján - önrész biztosítása szükséges. Ennek összege a projekt megvalósítása közben elkészülő költség-haszon elemzés függvénye.

A támogatási kérelem benyújtásakor nem szükséges terveket, megvalósíthatósági tanulmányt mellékelni, ezeket a dokumentumokat elégséges a támogatási szerződés hatályba lépését követő 18 hónapon belül benyújtani.

Az Északi Iparterület fejlesztésének vonatkozásában az Önkormányzat Akcióterületi Tervet készíttetett azzal a céllal, hogy műszaki vizsgálatok és költségbecslések alapján megalapozottan lehessen kiválasztani a fejlesztendő területet. A kiválasztásnál egyszerre kell megfelelni a rendelkezésre álló forrás adta pénzügyi keretnek és elérni a szükséges indikátorértékeket.

Az **Északi Iparterület** **Önkormányzat** által tervezett fejlesztésének tervezett költségeit az alábbi táblázat foglalja össze. A költségek megfelelnek a pályázati felhívás által megszabott belső költségvetési korlátoknak.

|  |  |
| --- | --- |
| **Tevékenység** | **Költség** |
| Projektmenedzsment | 11 500 000 |
| Közbeszerzés | 1 500 000 |
| Tervezés (engedélyes és kiviteli, hatósági díjak) | 23 500 000 |
| Műszaki ellenőr | 4 500 000 |
| Kivitelezés | 433 053 000 |
| Nyilvánosság | 1 500 000 |
| Tartalék | 0 |
| **Összesen** | **475 553 000** |

A **Sárdi-ér utcai** ipari parki ingatlanoknak a **SZOVA Zrt.** által tervezett fejlesztésének költségeit az alábbi táblázat foglalja össze. A költségek megfelelnek a pályázati felhívás által megszabott belső költségvetési korlátoknak.

|  |  |
| --- | --- |
| Kivitelezés | 544 869 855 |
| Projekt előkészítés, tervezés | 27 243 493 |
| Közbeszerzési eljárások lefolytatása | 5 448 699 |
| Műszaki ellenőri szolgáltatás | 5 448 699 |
| Projektmenedzsment | 13 621 746 |
| Könyvvizsgálat | 2 724 349 |
| Tájékoztatás, nyilvánosság | 2 724 349 |
| **Összesen** | **602 081 190 Ft** |

**A két projekt teljes önerő szükséglete: 77 634 190 Ft, melyet nyertes pályázat esetén javaslom, hogy Szombathely Megyei Jogú Város Önkormányzata önerőként biztosítsa.**

Az Akcióterületi Terv – mérete, valamint a színes ábrák miatt – elektronikusan elérhető a <http://www.szombathely.hu/kozgyules/e-kozgyules/2016> oldalon. A két támogatási kérelem szakmai tartalma a mellékletekben olvasható.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2016. június „ ”**

**/: Dr. Puskás Tivadar :/**

Mellékletek:

1. számú melléklet: A SZOVA Zrt-vel kötendő konzorciumi megállapodás
2. számú melléklet: Az Északi Iparterület Szombathely közigazgatási határain belüli ingatlanjainak Akcióterületi Terve
3. számú melléklet: Az Északi Iparterület fejlesztésére vonatkozó támogatási kérelem szakmai tartalma
4. számú melléklet: A Sárdi-ér utcai ipari parki ingatlanok fejlesztésére vonatkozó támogatási kérelem szakmai tartalma

HATÁROZATI JAVASLAT

**…/2016. (VI.9.) Kgy. számú határozat**

Szombathely Megyei Jogú Város Közgyűlése a „Javaslat a TOP-6.1.1-15 „Ipari parkok, iparterületek fejlesztése” című felhívásra benyújtandó támogatási kérelmekkel kapcsolatos döntések meghozatalára” című előterjesztést megtárgyalta, és az Északi Iparterület fejlesztésével kapcsolatosan a következő döntéseket hozta:

1. A Közgyűlés megismerte és elfogadja az Északi Iparterület infrastrukturális fejlesztésével kapcsolatban készült Akcióterületi Tervet.
2. A Közgyűlés felkéri a polgármestert, hogy gondoskodjon az Akcióterületi Terv alapján a támogatási kérelem szakmai tartalmának összeállításáról, és a teljes támogatási kérelem határidőre történő benyújtásáról.
3. A Közgyűlés felhatalmazza Szombathely Megyei Jogú Város Gazdasági és Városstratégiai Bizottságát, hogy a támogatási kérelem szakmai tartalmával kapcsolatos esetleges módosításokat jóváhagyja.
4. A Közgyűlés felkéri a polgármestert, hogy a támogatási kérelemmel kapcsolatos pozitív támogatói döntés esetén a Támogatási Szerződést aláírja.
5. A Közgyűlés úgy dönt, hogy a projekt megvalósítása során a projektmenedzsment tevékenységet a Polgármesteri Hivatal végezze.
6. A Közgyűlés elhatározza, hogy nyertes pályázat esetén az Önkormányzat projektjének önerejéhez hozzájárul.

**Felelősök:** Dr. Puskás Tivadar, polgármester

Illés Károly, alpolgármester

Dr. Károlyi Ákos, jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője

Szakály Szabolcs, a Városfejlesztési Kabinet vezetője)

**Határidő:** 1. pont: azonnal

2-3. pont: 2016. június 20.

4. pont: Pozitív támogatói döntés és a Támogatási Szerződés előkészítése után

5. pont: azonnal

6. pont: nyertes pályázat esetén

HATÁROZATI JAVASLAT

**…/2016. (VI.9.) Kgy. számú határozat**

Szombathely Megyei Jogú Város Közgyűlése a „Javaslat a TOP-6.1.1-15 „Ipari parkok, iparterületek fejlesztése” című felhívásra benyújtandó támogatási kérelmekkel kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés megismerte és elfogadja a SZOVA Zrt. Sárdi-ér utcai ipari parki ingatlanainak fejlesztési tervét és a támogatási kérelem tartalmi elemeit.
2. A Közgyűlés egyetért azzal, hogy a támogatási kérelmet az Önkormányzat a SZOVA Zrt-vel együtt konzorciumi formában nyújtsa be, és felhatalmazza a polgármestert az ehhez szükséges konzorciumi megállapodás aláírására.
3. A Közgyűlés felkéri a SZOVA Zrt-t, hogy gondoskodjon a SZOVA Zrt. Sárdi-ér utcai ipari parki ingatlanainak fejlesztésére vonatkozó támogatási kérelem határidőre történő elektronikus benyújtásáról.
4. A Közgyűlés elhatározza, hogy nyertes pályázat esetén a SZOVA Zrt. projektjének önerejéhez hozzájárul.

**Felelősök:** Dr. Puskás Tivadar, polgármester

Illés Károly, alpolgármester

Molnár Miklós, alpolgármester

Dr. Károlyi Ákos, jegyző

(A végrehajtás előkészítéséért:

Dr. Németh Gábor, a SZOVA Zrt. vezérigazgatója

Stéger Gábor, a Közgazdasági és Adó Osztály vezetője

Szakály Szabolcs, a Városfejlesztési Kabinet vezetője)

**Határidő:** 1. pont: azonnal

1. pont: 2016. június 15.
2. pont: 2016. június 20.
3. pont: nyertes pályázat esetén